Վլադիսլավ Ստանիսլավ Ռայմոնտ

Վլադիսլավ Ստանիսլավ Ռայմոնտ (Reymont) (, ), լեհ գրող։ Նոբելյան մրցանակի դափնեկիր գրականությունից (1924 թ., «Գեղջուկներ» վեպի համար)։

Գործունեություն
Գրական ասպարեզ է իջել 1893 թվականին։ Ռայմոնտի ստեղծագործության մեջ քննադատական ռեալիզմի ավանդույթները զուգորդված են նատուրալիզմի տարրերի և սիմվոլիստական միտումների հետ։ «Հանդիպում» (1897 թ.), «Արշալույսից առաջ» (1902 թ.) ժողովածուներում, «Արդարացի է» (1899 թ.) վիպակում նատուրալիստորեն պատկերված է գյուղի կենցաղը։ «Դերասանուհին» (1896 թ.) և «խռովք» (1897 թ.) վեպերում Ռայմոնտը նկարագրել է դերասանական միջավայրի ու գավառական աստիճանավորների բարքերը, «Ավետյաց երկիր» (հ․ 1-2, 1899 թ.) բազմասյուժե վեպում վերստեղծել Լոձի մանածագործական մագնատների «գործերն» ու կենցաղը։ Նրա գլուխգործոցը «Գեղջուկներ» (հ․1-4, 1904-1909 թթ., նոբելյան մրցանակ, 1924 թ.) վեպն է, որը պատկերում է գյուղական կյանքը՝ իր դասակարգային խիստ ընդհարումներով և հասարակական ու հոգեբանական հակասություններով։ «1794 թվական» (1913-1918 թթ.) պատմական եռերգությունը Լեհաստանի 18-րդ դարի վերջի ներքաղաքական դրության և Թադեուշ Կոստյուշկոյի հայրենասիրական շարժման մասին է։

Ծանոթագրություններ

Արտաքին հղումներ 
 Նոբելյան մրցանակի դափնեկիրներ 1924 «Գեղջուկներ» վեպի համար at nobelprize.org
 Կենսագրականը 194 թվականի Նոբելյան մրցանակակիրների ցանկում

Պատվո լեգեոնի շքանշանի կոմանդորներ
Լեհ գրողներ